लाहौर. स्पॉट फिक्सिंग मामले में 5 साल बैन की सजा भुगतने के बाद इंटरनेशनल क्रिकेट में वापसी को तैयार फास्ट बॉलर मोहम्मद आमिर को लेकर पाकिस्तान क्रिकेट बंटता नजर आ रहा है। वनडे टीम के कप्तान अजहर अली और सीनियर बैट्समैन मोहम्मद हफीज ने आमिर के साथ प्रैक्टिस करने से इनकार कर दिया। वहीं, पीसीबी आमिर की वापसी के हक में है।
जब तक आमिर रहेंगे, मैं कैंप में नहीं जाऊंगा : हफीज
- अजहर और हफीज ने गुरुवार सुबह की मीटिंग में कोच वकार यूनुस को कैंप में प्रैक्टिस नहीं करने की जानकारी दी।
- हफीज ने कहा, "मैं अपने कदम वापस नहीं खींचने वाला। जब तक आमिर वहां रहेंगे, कैंप में नहीं जाऊंगा।"
- अजहर अली ने कहा, "यदि पीसीबी के चेयरमैन शहरयार खान बात करेंगे तभी वे कैंप में वापस जाएंगे।"
- अली ने कहा, "मैं उस खिलाड़ी के साथ खेलना नहीं चाहता जिसने मेरे देश की प्रतिष्ठा गिराई हो।"
कई प्लेयर्स को नहीं है एतराज
-शोएब मलिक समेत कुछ प्लेयर्स को आमिर के साथ खेलने में एतराज नहीं है।
-टीम के कोच वकार, बॉलिंग कोच मुश्ताक अहमद, चीफ सिलेक्टर हारुन रशीद और टी-20 टीम के कप्तान शाहिद आफरीदी ने मामले को सुलझाना चाहते हैं।
-बता दें कि पाकिस्तान टीम का इस समय लाहौर में फिटनेस कैंप चल रहा है, इसके तहत खिलाड़ी अगले साल 7 जनवरी तक कैंप में शिरकत करेंगे।
बीपीएल में की थी शानदार परफॉर्मेंस
-आमिर ने 5 साल का बैन झेलने के बाद फिर से पाकिस्तानी के घरेलू क्रिकेट में वापसी की।
-हाल ही में बांग्लादेश प्रीमियर लीग में उन्होंने शानदार परफॉर्मेंस करते हुए शाहिद आफरीदी, मिसबाह उल हक और मोहम्मद हफीज जैसे बैट्समैन को आउट किया था।
2010 में की थी स्पॉट फिक्सिंग
-मोहम्मद आमिर को 2010 में आईसीसी ने इंग्लैंड के खिलाफ लार्ड्स में खेले गए टेस्ट मैच के दौरान स्पॉट फिक्सिंग में भूमिका होने के कारण सस्पेंड कर दिया था।
-नवंबर, 2011 में मोहम्मद आमिर, सलमान बट और मोहम्मद आसिफ को लंदन के एक कोर्ट ने मैच फिक्सिंग में दोषी करार दिया था और छह महीने के लिए जेल भेज दिया था।
-इसके बाद आईसीसी ने भी उनपर पांच साल का बैन लगा दिया, जो इस साल 1 सितंबर को खत्म हुआ।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva